Nota: La preinscripció està tancada, en breu s'habilitarà el sistema de preinscripcions fora de termini.
Per justificar que es compleixen els requisits de participació cal disposar dels documents que s'especifiquen a l'apartat Requisits de participació i documentació del web d'Avaluació i acreditació de competències professionals:
Per participar en l'avaluació i l'acreditació, els candidats han de complir, a 31 d'agost de 2020, els requisits següents:
La preinscripció al procediment d'avaluació i acreditació de competències (l'objecte d'aquest tràmit) no comporta cap pagament.
La inscripció a les fases d'assessorament i d'avaluació (en el centre on cada sol·licitant ha estat admès) sí que comporta pagament.
Consulteu els preus públics i les bonificacions i exempcions corresponents.
Consulteu els instituts que porten a terme el procediment i els punts d'informació i orientació al web d'acreditació i avaluació.
Presentació de la documentació justificativa dels requisits
La documentació es presentarà mitjançant correu electrònic, un cop escanejada, al centre escollit en primera opció indicat a l'apartat Instituts i nombre de places.
Les persones admeses hauran de presentar els documents originals quan el centre ho requereixi.
A partir del 10 de novembre cada centre participant publica al seu web el resultat provisional de la preinscripció: admesos i en llista d'espera, i exclosos, amb indicació dels motius de l'exclusió.
Les persones interessades disposen de deu dies hàbils, a partir de l'endemà de la publicació del resultat provisional de la preinscripció, per tal de presentar al·legacions en relació amb l'admissió o l'exclusió a la preinscripció.
En aquestes al·legacions no es poden presentar documents relatius a experiències diferents de les al·legades inicialment.
Les al·legacions s'han de presentar per correu electrònic al centre.
A partir del 17 de desembre, un cop analitzades les al·legacions, el centre publica al seu web el resultat definitiu de la preinscripció: admesos i en llista d'espera, i exclosos, amb indicació dels motius de l'exclusió.
Les persones preinscrites en llista d'espera passen a ser admeses si es generen vacants en el centre assignat.
En cas que, després de la publicació de la preinscripció o durant el desenvolupament de la convocatòria, hi hagi vacants en alguns centres, es publiquen les places disponibles al web Avaluació i acreditació de competències professionals.
Poden sol·licitar aquestes places les persones en llista d'espera, els exclosos per manca de vacant o d'altres candidats que no han participat a la preinscripció telemàtica.
En cas que una persona, en llista d'espera en un centre, opti per una d'aquestes vacants en un altre centre i l'obtingui, serà baixa del primer centre.
Cada centre estableix el seu termini per fer la inscripció.
Les persones admeses a la preinscripció han de seguir les indicacions que estableixi l'institut.
La informació sobre el pagament dels preus públics està disponible als webs dels instituts.
Un cop efectuat el pagament, cal presentar el comprovant (i la documentació justificativa de les bonificacions o exempcions al·legades, si és el cas) al centre assignat segons les indicacions donades per l'institut.
La manca de pagament del preu públic comporta la no formalització de la inscripció i, per tant, l'exclusió de la convocatòria.